חיותה דביר

חיותה דביר היא קריינית ועורכת מוזיקלית בקול המוזיקה וקול ישראל.

ביוגרפיה 
חיותה דביר גדלה בחיפה בשכונת נווה שאנן. הייתה חברה בשלישיית פיקוד צפון יחד עם חוה אלברשטיין, מירי פליקס ואפי נצר כמנהל המוזיקלי. השלישייה, שהייתה שלישיית הבנות הראשונה בצה"ל, הוקמה בשנת 1966, הפיקה שתי תוכניות ופורקה בסופה.

דביר היא בוגרת האקדמיה למוזיקה ולמחול בירושלים בכינור. עבדה, בין היתר, כמורה למוזיקה בבית שמש בשנות השבעים והייתה זמרת במקהלת רינת.

חיותה דביר עורכת את קונצרט אתנחתא מ-1989. זהו פרויקט הדגל של קול המוסיקה, שאותו היא עורכת ומפיקה בשידור שבועי ישיר. עורכת גם תוכנית שבועית "אורחים באולפן" שבה היא מארחת מלחינים ומבצעים ישראליים. דביר ידועה בשמירתה הקפדנית על הגיית העברית.

בשנים 1995 ו-1996 קיבלה תעודת הוקרה מאקו"ם ומהמועצה לתרבות ואמנות על תרומתה לקידום הפקה של יצירות של מלחינים ישראלים. בשנת 2005 זכתה בפרס העובד המצטיין בקול ישראל.

הערות שוליים

סגל קול המוסיקה
עורכות מוזיקליות ברדיו הישראלי
מורות למוזיקה בישראל
מורים למוזיקה בישראל
בוגרות האקדמיה למוסיקה ומחול בירושלים
בוגרי האקדמיה למוסיקה ולמחול בירושלים
קרייניות חדשות ישראליות
קרייני רדיו ישראלים
חברות להקות צבאיות ישראליות
חברי להקות צבאיות ישראליות
ישראליות שנולדו במאה ה-20
ישראלים שנולדו במאה ה-20